Gandia celebra el Dia Mundial Sense Tabac
29 maig 2025

## Gandia celebra el Dia Mundial Sense Tabac29 maig 2025Última actualització: 29 maig 2025

![](../gestion/img/bb94ed5b3a7b01a88a4a04af25c8be3ba2a266226318717ea6bbe72ffe9f844b.jpg)  
  

La plaça Major ha acollit este matí la lectura del manifest amb motiu del Dia Mundial Sense Tabac.  
L’acte ha comptat amb la presència de l’alcalde de Gandia, José Manuel Prieto; la regidora delegada de Sanitat, Liduvina Gil, i altres representants de la corporació municipal.  
El regidor Jesús Naveiro ha sigut l’encarregat de la lectura del manifest. Un document on s’ha recordat que el consum de tabac causa 50.000 morts al nostre país, sent responsable d’1 de cada 3 casos d’esta malaltia.

Per a lluitar contra esta situació, l’Ajuntament s’unix a la iniciativa de l’Associació Espanyola Contra el Càncer i es declara ‘Ajuntament MPOWER ZERO’, reafirmant el seu compromís amb la lluita contra el tabaquisme, comprometent-se a implementar mesures per a aconseguir una meta comuna: que les pròximes generacions de joves cresquen sense haver provat el tabac ni els vapers.

L’escrit ha incidit en la necessitat d’ampliar els espais sense fum com una actuació prioritària, evitant l’exposició dels xiquets i xiquetes a este tipus de substàncies. Per això, des del consistori s’ha confirmat l’adhesió al repte **#EsportsSenseFum**, que fixa com a objectiu la declaració de les zones esportives com a espais sense fum, promovent la desnormalització del consum i vetlant per la salut de la societat present i futura, reforçant el binomi salut i esport.

Posteriorment, s’ha dut a terme el lliurament de premis del IX concurs de cartells **‘Gandia lliure de fum de tabac’**, adreçat a l’alumnat d’ESO dels centres educatius de la ciutat. Els guardons han sigut entregats per la regidora delegada de Sanitat i l’alcalde de Gandia.

Els cartells premiats han sigut:

*   Finalista: **Stefano Di Carlo Domínguez**, alumne de 2n d’ESO de l’IES Tirant lo Blanc.
    
*   Finalista: **Gabriela Segura Perelló**, alumna de 2n d’ESO de l’IES Maria Enríquez.
    
*   Segon premi: **Emma Mascarell Just**, alumna de 2n d’ESO del Col·legi Carmelites.
    
*   Primer premi: **Àngela Martínez Gimeno**, alumna de 1r d’ESO del Col·legi Escola Pia.
    

[Twittear](https://twitter.com/share)